“ภากร” มองภาวะผันผวนแค่ระยะสั้น ชี้หุ้นไทยมีเสถียรภาพ แนะเลือกหุ้นพื้นฐานดี-กำไรโต
“ภากร” มองภาวะผันผวนแค่ระยะสั้น ชี้หุ้นไทยมีเสถียรภาพ แนะเลือกหุ้นพื้นฐานดี-กำไรโต
11 ต.ค. 2561

ดร.ภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย กล่าวว่า อัตราการปรับตัวลดลงของตลาดหลักทรัพย์ไทยในวันนี้ (11 ตุลาคม 2561)  เป็นไปตามปัจจัยต่างประเทศ โดยตลาดหลักทรัพย์ไทยปรับลดลงน้อยกว่าตลาดส่วนใหญ่ในภูมิภาค
ทั้งนี้ มองว่าความผันผวนที่เกิดขึ้นน่าจะเกิดขึ้นในระยะสั้น โดยเสถียรภาพทางเศรษฐกิจของไทยในปัจจุบันแข็งแกร่ง ขณะเดียวกัน ผลประกอบการบริษัทจดทะเบียนไทยยังคงเติบโตอย่างต่อเนื่องและมีฐานะการเงินที่แข็งแกร่ง
โดย ตลาดหลักทรัพย์ฯ ขอให้ผู้ลงทุนพิจารณาลงทุนในบริษัทที่มีพื้นฐานดีและมีแนวโน้มเติบโต นอกจากนี้ ควรติดตามข่าวสารความเคลื่อนไหวทั้งในประเทศและต่างประเทศที่จะเป็นปัจจัยที่มีผลต่อการลงทุน เพื่อการปรับตัวให้ทันต่อสถานการณ์
อนึ่งตลาดหุ้นไทยวันนี้ปิดที่ระดับ 1,682.89 จุด ปรับลง 38.93 จุด หรือ 2.26%

